চৰকাৰ তথা স্বাস্থ্য বিভাগৰ প্ৰৱঞ্চনাৰ বিৰুদ্ধে ১৯ অক্টোবৰৰ পৰা প্ৰতিবাদী কাৰ্যসূচী ৰূপায়ণ কৰিছে অসম চিকিৎসা সেৱা সংস্থা চমুকৈ আমছাই (AMSA) । চিকিৎসকৰ দীর্ঘদিনীয়া সমস্যাৰ সমাধান বিচাৰি আন্দোলনৰ কাৰ্যসূচী ৰূপায়ণ কৰিছে সংস্থাটোৱে ।
অসম চিকিৎসা সেৱা সন্থাৰ অবিভক্ত লক্ষীমপুৰ জিলাৰ সাংগঠনিক সম্পাদক তথা জোনাই মহকুমাৰ মহকুমা স্বাস্থ্য বিষয়া ডাঃ কিশোৰ কুমাৰ কামান আৰু অসম চিকিৎসা সেৱা সন্থা ধেমাজি গোটৰ সভাপতি পুষ্পধৰ দেউৰীয়ে সদৰী কৰে এই কথা । চিকিৎসকদ্বয়ে জানিবলৈ দিয়া অনুসৰি ১৯ অক্টোবৰত সকলো চিকিৎসালয়ৰ বহিৰ্বিভাগত চিকিৎসকসকলে পুৱা ৮ বজাৰ পৰা ১১ বজালৈ চিকিৎসা প্ৰদানৰ পৰা বিৰত থাকে ।
আনহাতে, ২২ অক্টোবৰত বৰ্হিবিভাগৰ সেৱা সম্পূৰ্ণভাৱে বন্ধ থাকিব । একেদৰে ২৬ অক্টোবৰৰ পৰা ২৮ অক্টোবৰলৈ বৰ্হিবিভাগৰ সেৱা সম্পূৰ্ণভাৱে বন্ধ থাকিব । পুনৰ ১ নৱেম্বৰৰ পৰা ৩ নৱেম্বৰলৈ তিনিদিনৰ বাবে বৰ্হিবিভাগৰ সেৱা সম্পূৰ্ণভাৱে বন্ধ ৰাখিব এইসকল চিকিৎসকে ।
